Johano (Jülich-Kleve-Berg)

Johano la 3-a de Jülich-Kleve-Berg (naskiĝinta la 10-an de novembro 1490; mortinta la 6-an de februaro 1539), ankaŭ nomata Johano la Pacema, estis ekde 1521 la unua reganto de la Unuiĝintaj Duklandoj Jülich-Kleve-Berg.

 Vivo 
Johano devenis el la dinastio Mark. En la aĝo de ses jaroj li estis gefianĉata kun la heredontino de la duklandoj Jülich kaj Berg, kaj la du geedziĝis dek kvar jarojn poste en Duseldorfo, kio nomiĝis „Unio de Kleve“. Post la morto de sia bopatro, Duko Vilhelmo de Jülich-Berg li transprenis en 1511 la regecon en Jülich, Berg kaj Ravensberg. En 1521 li ankaŭ ekokupis la heredaĵon de sia patro Johano la 2-a en Duklando Kleve kaj Graflando Mark kaj formis per tio la Unuiĝintajn Duklandojn Jülich, Kleve kaj Berg, per kio li fariĝis la plej potenca princo en okcidenta Germanujo. Krom tio Johano estis per sia patrino Meĥthilda de Hesujo pranepo de la lasta reganta grafo Filipo la 1-a de Katzenelnbogen kaj tenis ankaŭ la titolon „Grafo de Katzenelnbogen“.Zeitschrift des Düsseldorfer Geschichtsverein. En: Urkunden zur Geschichte der Stadt Düsseldorf, Urkunde Nr. 5. 1889, volumo 4, p. [101]98. Reta versio

Dum la reformacia epoko Johano montris ekvilibrigan sintenon, kiu klopodis pri „via media“, meza vojo, inter la du konfesojn. Unu el liaj plej gravaj konsilantoj estis la humanisto Konrad Heresbach.

 Idoj 
Johano geedziĝis en la jaro 1510 kun Maria de Jülich-Berg (1491–1543), filino de Duko Vilhelmo de Jülich-Berg.
 Sibila (1512–1554)geedziĝis en 1527 kun Johano Frederiko la 1-a, elektoprinco de Saksujo
 Anna (1515–1557) geedziĝis la 6-an de januaro 1540 kun Henriko la 8-a, reĝo de Anglujo
 Vilhelmo la 5-a (1516–1592), Duko de Jülich-Kleve-Berg(1) geedziĝinta en 1541 kun Jeanne d'Albret(2) geedziĝinta la 18-an de julio 1546 kun Maria de Habsburgo
 Amalia (1517–1586)

 Referencoj 

 Literaturo 



Kategorio:Dukoj de Berg
Kategorio:Dukoj de Jülich
Kategorio:Dukoj de Kleve
Kategorio:Grafoj de Mark
Kategorio:Dinastio Mark
Kategorio:Viroj